हांख्राय जानाय आलासि महरै बाहागो लायो मुसलपुरनि सानराइज इंलिस मेदियाम हाईस्कूलनि गोरायुं राजीब बसुमतारी, मुसलपुरनि समाज सिबियारि कार्तिक साहाया। बागसा जिल्ला बर’ थुनलाइ आफादनि बेन्दोंनि गुदि बर’ थुनलाइ आफादनि गासै आफादगिरि-नेहाथारीमोना नुजाथिनाय बरायनाय हाबाफारियाव बे बोसोरनि मेट्रिक आनजादाव बर’ बिजोंनि टप-10 फरायसाफोरनो गांफायै मानबिलाइ, सोदोब बिहुं आरो आर’नाइजों बरायनाय जायो। मख’जाथावदि देग्लाय मेट्रिक आनजादाव बर’ बिजोंनिफ्राय बागसा जिल्लानि मुसलपुर महकुमानि गेजेरावनो बांसिन नम्बर मोननो हानाय मेदाघाटनि राजेस बसुमतारीनो छाया साहा गोसोखां बान्थाखौ गथायो।